recursal/SuperWikiNEXT-32B huggingface dataset:
Lode na Oise
Krajina na Seine
**Charles-François Daubigny** [vyslov: šarl frá(n)sua dobiňi] (\* 15. február 1817, Paríž – † 19. február 1878, Paríž) bol francúzsky maliar a grafik, príslušník Barbizonskej školy.

Životopis
---------

Pochádzal z maliarskej rodiny, bol žiakom svojho otca (Edmond François Daubigny) a strýka Pierre Daubignyho, maliara miniatúr.

Bol prvý z francúzskych krajinárov, ktorý maľoval obrazy vo voľnej prírode a usiloval sa o prepis zrakových vnemov v ich optickej zložitosti. Spočiatku boli jeho obrazy vplyvom romantizmu presýtené tmavými tónmi. To sa však začína postupne meniť hlavne od r. 1843 po pobyte v Barbizone. Okolo roku 1850 sú už prestúpené svetlom s charakteristickými striebristými farebnými tónmi. Veľmi dôležité bolo pre jeho tvorbu stretnutie s Corotom (1852) v Optevoz (Isère) 
om
Pozornosť upútal hlavne obrazom *Seina pri Bezonse (1852)*. Maľoval prosté krajinné výseky najmä zo stredofrancúzskej oblasti. Na svojom člne, pomenovavom Le Botin, ktorý bol súčasne aj jeho ateliérom, putoval po riekach Oise, Seine, Marne a Yonne a zachytával meniacu sa poriečnu krajinu vo všetkých jej obdobiach a podobách (*napr. Údolie v Optevoze, Pobrežie Oise, Lode na Oise, Ovocná záhrada atď.*).

V roku 1866 odišiel do Londýna, kde namaľoval obraz *Temža pri Erithe*, ktorý sa svojim náladovým založením približuje impresionistickému názoru. Tu sa stretol s Claude Monetom, no po začiatku Prusko-francúzskej vojny (1870) spolu s ním odchádza do Auvers, kde sa stretáva s Paulom Cézannom a ďalšími mladými impresionistami (predpokladá sa, že títo boli Daubignym do určitej miery ovplyvnení).

Daubignyho najkrajšie diela pochádzajú z rokov 1864 až 1874, tieto väčšinou pozostávajú zo starostlivo vypracovaných krajiniek so stromami, riekami a niekoľkými kačicami. Tie kačky sú trošku kuriozitou. Povráva sa, že ak sa mu vlastný obraz páčil, tak primaľoval jednu, alebo dve kačice. Takže počet kačíc na obraze indikuje umeleckú kvalitu jeho obrazov.

Krátky čas bol aj v Holandsku. Z tohto obdobia pochádza aj obraz *Mlyny z Dordrechtu (1872)*.

Svojim ponímaním krajiny, maľbou vo voľnej prírode zohral Daubigny dôležitú úlohu vo vývine francúzskej krajinomaľby a stal sa aj jedným z priamych predchodcov impresionizmu.

Jeho žiakom a nasledovníkom bol jeho syn Charles-Pierre Daubigny, ktorého práce sú niekedy mylne pokladané za práce jeho otca, hoci tieto práce sa nevyrovnajú otcovmu majstrovstvu.

Iné projekty
------------

Commons
* Spolupracuj na Commons Commons ponúka multimediálne súbory na tému **Charles-François Daubigny**

Autoritné údaje: * abART: 58832
* BnF: 11937543t
* GND: 118671057
* ISNI: 0000000121386609
* LCCN: n50037946
* NK ČR: ola2002113721
* ULAN: 500115164
* VIAF: 71399615
* Web umenia: 1917
* WorldCat: lccn-n50037946
Súradnice: 48°08′33″S 17°06′27″V﻿ / ﻿48,142439°S 17,10758°V﻿ / 48.142439; 17.10758

**Panská ulica** (hist. nem. Herrengasse a neskôr Szilágy-Dezsőgasse, maď. Szilágy Dezső-utca) je ulica v Starom Meste v Bratislave a súčasť centrálnej pešej zóny. Nachádza sa medzi ulicami Laurinská a spojnicou ulíc Ventúrska a Strakova.

Pôvodná ulica vznikla za mestskými hradbami, pred ktorými sa nachádzala vodná priekopa. Rozprestierala sa od Laurinskej brány po Vydrickú bránu, prakticky cez celú šírku vtedajšieho mesta. V súčasnosti je ohraničená vstupom na Laurinskú bránu pri lekárni pod Manderlou a na druhej strane pamätníkom obetiam holokaustu.

Neskôr však bola ulica rozdelená na dve, na dnešnú Panskú a Laurinskú. Názov je odvodený od slova "pán", teda to bola ulica pánov, pretože si tu grófi, šľachta a mocipáni stavali svoje mestské paláce, ktorých sa tu nachádza veľké množstvo.

Za socializmu niesla názov *Nálepkova*, na počesť kapitána Jána Nálepku (1912-1943), hrdinu druhej svetovej vojny.

Ulica je bohatá na historické budovy, z ktorých mnohé sú kultúrne pamiatky, medzi najvýznamnejšie patrí Pálffyho palác, Balassov palác, Esterházyho palác a Csákyho palác.

Iné projekty
------------

Commons
* Spolupracuj na Commons Commons ponúka multimediálne súbory na tému **Panská ulica (Bratislava)**
**Sean John Combs** (\* 4. november 1969, Harlem, New York, USA), viac známy ako **Puff Daddy**, **Diddy** alebo **P. Diddy**, je americký raper, hudobný producent a podnikateľ. Narodil sa v Harleme, ale vyrastal v meste Mount Vernon. Jeho debutový album *No Wat Out* vydaný v roku 1997 získal 7 platinových platní od RIAA. Neskôr v roku 1999 vydal album *Forever*, v roku 2001 album *The Saga Continues...* a v roku 2006 *Press Play*. V roku 2009 založil skupinu Diddy – Dirty Money a tiež vydal kritikmi pozitívne hodnotený album *Last Train to Paris* (2009).

Combs vyhral tri ceny Grammy, dve ceny MTV Video Music Award a je producentom relácie *Making the Band* televízie MTV. Podľa časopisu *Forbes* mal v roku 2012 na konte 550 miliónov dolárov.

Diskografia
-----------

*Bližšie informácie v hlavnom článku: Diskografia Seana Combsa*
**Štúdiové albumy**

* 1997: *No Way Out*
* 1999: *Forever*
* 2001: *The Saga Continues...*
* 2002: *We Invented the Remix*
* 2006: *Press Play*
* 2010: *Last Train to Paris*
* 2023: *The Love Album: Off the Grid*

Referencie
----------

Iné projekty
------------

Commons
* Spolupracuj na Commons Commons ponúka multimediálne súbory na tému **Sean Combs**

Zdroj
-----

*Tento článok je čiastočný alebo úplný preklad článku Sean Combs na anglickej Wikipédii.*

Autoritné údaje: * BnF: 140275397
* GND: 121339300
* ISNI: 0000000120282680
* LCCN: no97057848
* NK ČR: xx0023759
* VIAF: 79172263
* WorldCat: lccn-no97057848
Nordic walking vo Fínsku
**Nordic walking** – severská chôdza - je mladý druh športu. Vznikol vo Fínsku v osemdesiatych rokoch ako letná tréningová metóda pre bežcov na lyžiach. Postupom času sa z nordic walking vyvinul ešte rad ďalších športov ako Nordic Blading, Nordic Snowshoeing, Nordic Cruising, Nordic Running, Winter Nordic Walking a další.

Ide o chôdzu so špeciálnymi palicami, podobnými bežkárskym. Sú vybavené špeciálnou rukavičkou, ktorá obopína celú dlaň a umožňuje vykonávať správnu techniku. Pri chôdzi s palicami je zapojených vyše 600 svalov v tele, horná časť tela preberá až 30% práce nôh a odľahčuje ich od záťaže. 

Je to šport vhodný pre každého, pretože je jednoduchý, finančne nenáročný a veľmi efektívny pre udržiavanie kondície.

Nordic walking na Slovensku
---------------------------

V marci 2013 je založená Slovenská asociácia Nordic Walking (SNWA) ako združenie, systematicky sa venujúce podpore a rozvoju Nordic Walking na Slovensku. V máji 2013 vzniká prvé Nordic Walking centrum na Štrbskom plese a v júni 2013 Slovenská asociácia Nordic Walking organizuje 1. Majstrovstvá Slovenska v Nordic Walkingu. V júli 2014 získava SNWA akreditáciu od Ministerstva školstva, vedy, výskumu a športu SR, ako jediné akreditované školiace stredisko NW na Slovensku. V roku 2019 sa SNWA stáva členom ICNW (International Council of Nordic Walking) a všetci jej inštruktori/ky sú inštruktormi Svetovej akadémie moderného nordic walking.

Referencie
----------

1. 1 2   *Nordic Fitness: S holemi po celý rok* [online]. [Cit. 2013-10-10]. Dostupné online. (česky)
2. ↑   *Nordic Fitness: Nordic walking: zhubněte s hůlkami* [online]. [Cit. 2007-04-01]. Dostupné online. (česky)
3. ↑   *Archivovaná kópia* [online]. [Cit. 2019-01-21]. Dostupné online. Archivované 2019-01-21 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Nordic walking**

Externé odkazy
--------------

* chodime.cz Archivované 2009-02-10 na Wayback Machine
* 200km.cz Archivované 2015-07-11 na Wayback Machine
* snwa.sk
Sedmokráska obyčajná - Bellis perennisSedmokráska obyčajná - Bellis perennis
**Sedmokráska obyčajná** (*Bellis perennis*), je vytrvalá liečivá rastlina z čeľade astrovitých (*Asteraceae*).

Charakteristika
---------------

Sedmokráska obyčajná je nízka rastlina zriedka presahujúca 12 cm. Sýto zelené listy usporiadané v prízemnej ružici sú široko obvajcovité až obkopinaté, na okrajoch jemne zubaté alebo celokrajné. Bezlistý kvetný stvol je jednoúborový. Kvety sú obojpohlavné, majú kužeľovité lôžko, stred kvetu je žltý, okvetné lístky biele až naružovelé. Tvarom pripomínajú vyplazený jazyk. Plodom sedmokrásky obyčajnej je nažka. Táto kvetina kvitne od februára do novembra. Kvety vykazujú heliotopické vlastnosti podobne ako slnečnice a sú odolné voči mrazu až do -15°C.

Rozšírenie a stanovište
-----------------------

Bohato zastúpená je sedmokráska v celej Európe až po Kaukaz. Vyskytuje sa v trávnych spoločenstvách. Potrebuje dostatok slnečného žiarenia. Je závislá na Slnku a vyberá si len svetlom plne prestúpené miesta.

Možné použitie
--------------

Sedmokráska je liečivá. Pre zber sú určené kvetné úbory so stonkou do 2 cm. Tie obsahujú horčiny, sliz, silice, flavonoidy, triesloviny, triterpenové saponíny, organické kyseliny, minerálne látky, inulín a cukor. Tieto látky napomáhajú zvýšeniu látkovej premeny v pečeni. Doporučuje sa tiež pri chorobách žlčníka. Kvet sedmokrásky možno použiť vnútorne aj zvonka. Vnútorne sa používa napr. pri zápalových ochoreniach dýchacích ciest, kedy napomáha vykašliavaniu a pôsobí protizápalovo. K vonkajšiemu použitiu je vhodná ako prísada do kúpeľa alebo odvar na obklady. Využiteľná je predovšetkým na zle sa hojace rany a vredy. Kloktaním napomáha liečbe zápalu hrdla a ďasien.

Použiť ju možno aj v kuchyni, do jarných šalátov. Veľmi využívaný je aj bylinný odvar zo sedmokrások.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Sedmokráska obyčajná**
* Spolupracuj na Wikidruhoch Wikidruhy ponúkajú informácie na tému **Sedmokráska obyčajná**

Externé odkazy
--------------

* Priroda.cz
* 
* Archivované 2007-12-23 na Wayback Machine
* Sedmikráska na prirodakarlovarska.cz[nefunkčný odkaz]

Zdroj
-----

*Tento článok je čiastočný alebo úplný preklad článku Sedmikráska chudobka na českej Wikipédii.*
**Kelly Lynchová** (angl. Kelly Lynch; \* 31. január 1959, Golden Valley, Minnesota, USA) je americká filmová a televízna herečka a bývalá modelka. V rokoch 1989 a 1994 bola nominovaná na ocenenie Independent Spirit Awards za jej herecké výkony vo filmoch *Drugstore Cowboy* (1989) a *The Beans of Egypt, Maine* (1994).

Detstvo a mladosť
-----------------

Lynchová sa narodila v Golden Valley, v štáte Minnesota. Jej matkou je tanečnica a otec reštaurátor. Navštevovala Divadlo Guthrie. Po skončení vysokej školy istý čas pracovala ako letuška. Tiež pracovala ako modelka v modelingovej agentúre Elite.

Kariéra
-------

Na začiatku svojej kariéry stvárnila niekoľko vedľajších úloh v priemerných filmoch. V roku 1989 účinkovala po boku Patricka Swayzeho vo filme *Hrozba smrti*. V rovnakom roku stvárnila tiež hlavnú ženskú úlohu, v dramatickom filme *Drugstore Cowboy* po boku Matta Dillona. Film režíroval Gus Van Sant. Za svoj herecký výkon si zaslúžila nomináciu na ocenenie Independent Spirit Awards. 

V roku 1992 odmietla hlavnú ženskú postavu vo filme *Základný inštinkt*. Po boku Davida Carusa a Stacey Dash si zahrala vo filme *Chlad v srdci*, z roku 1997. Získala tiež vedľajšiu úlohu vo filme *Charlieho anjeli*, z roku 2000. V rokoch 2004, 2005 a neskôr aj 2009 hosťovala v televíznom seriály *The L Word*, kde stvárnila lesbičku. V rokoch 2012 a 2013 stvárnila jednu z hlavných postáv vo filme *Magic City*. V roku 2017 hosťovala v televíznom seriály *Mr. Mercedes*, ktorý bol natočený na motív knižnej predlohy od Stephena Kinga.

Súkromný život
--------------

Lynchová je od roku 1992 vydatá za spisovateľa Mitcha Glazera. Má dcéru Shaneu z predchádzajúceho vzťahu.

Zdroj
-----

*Tento článok je čiastočný alebo úplný preklad článku Kelly Lynch na anglickej Wikipédii.*

Autoritné údaje: * BnF: 140251238
* GND: 136025323
* ISNI: 0000000078410617
* LCCN: n92058129
* NK ČR: xx0183170
* ULAN: 500269522
* VIAF: 76513948
* WorldCat: lccn-n92058129
Gajdy
**Gajdy** sú prastarý ľudový hudobný nástroj, ktorý bol používaný už v starovekom Grécku. Pôvodne to bol jednoduchý dychový nástroj, ktorý pravdepodobne vznikol už pred 4000 rokmi pred Christom v Egypte a v prednej Ázii. Odtiaľ sa postupne šíril s pastiermi a predovšetkým s početnými arabsko-tureckými nájazdmi do Európy, kde nachádzame najviac ich foriem a druhov – veľa európskych národov má pre ne nielen vlastné meno, ale aj svoje vlastné modifikácie nástroja.

Funkcia nástroja je založená na vháňaní vzduchu pomocou mechu umiestneného v podpazuší hudobníka cez plátok (plátky) do píšťalky s otvormi. Rozochvievaním vzniká zvuk a tón je tvorený uzatváraním otvorov píšťaly prstami, podobne ako je to napríklad u zobcovej flauty (tak pracujú napríklad české gajdy). Najčastejšie sú ladené v tónine Es dur. Na trochu odlišnom princípe pracujú gajdy škótske, kde sa vzduch do nástroja nevháňa mechom, ale ústami.

Na Slovensku sa v ľudovej hudbe vyskytovali:

* dvojzvukové gajdy (= goralské gajdy)
* trojzvukové gajdy (= gajdy, gejdy)
* štvorzvukové gajdy

Referencie
----------

1. ↑  LENG, Ladislav. *Slovenské ľudové hudobné nástroje*. 1. vyd. Bratislava : Vydavateľstvo SAV, 1967. 304 s. S. 139 – 148.

Ďalšia literatúra
-----------------

* GARAJ, Bernard. *Gajdy a gajdošská tradícia na Slovensku*. Vyd. I. Bratislava : Ústav hudobnej vedy Slovenskej akadémie vied, 1995. 277 s. ISBN 80-901416-6-8.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Gajdy**
* Spolupracuj na Wikislovníku Wikislovník ponúka heslo ****Gajdy****

Zdroj
-----

* *Tento článok je čiastočný alebo úplný preklad článku Dudy na českej Wikipédii.*
**Izostéria** opisuje podobnosť molekúl alebo iónov, ktoré majú podobný tvar a často i elektrónové vlastnosti. Molekula izostérická s inou molekulou sa nazýva **izostér**. Existuje mnoho definícií, ale tento termín sa zvyčajne používa v rámci bioaktivity a vývoja liekov. V prípade biologicky aktívnych látok, ktoré vykazujú izostériu, sa hovorí o bioizostéroch. Bioizostéria sa často využíva pri vývoji liekov: tieto lieky sú organizmom stále rozpoznávané a prijímané, ale ich funkcie budú odlišné od pôvodnej molekuly. Koncept izostérie je podobný konceptu izoelektronicity.

Jednou z molekúl vykazujúcich izostériu je 5-brómuracil, ktorý sa podobá na tymín, a je možné ním vyvolať mutácie.

História a ďalšie definície
---------------------------

Neklasické izostéry sa neriadia klasifikáciou uvedenou vyššie, ale stále zapríčiňujú podobné biologické efekty *in vivo*. Neklasické izostéry môžu obsahovať podobné atómy, ale ich štruktúra nenasleduje jednoducho definovateľné pravidlá.

Koncept izostérie prvýkrát formuloval Irving Langmuir v roku 1919 a neskôr ho v roku 1925 upravol Grimm. Hans Erlenmayer rozšíril tento koncept na biologické systémy v roku 1932. Klasické izostéry sú definované ako atómy, ióny alebo molekuly, ktoré majú identickú vonkajšiu elektrónovú vrstvu. Táto definícia sa neskôr rozšírila na skupiny, ktoré môžu mať podobné biologické aktivity. Potvrdením platnosti tejto definície bolo pozorovanie niektorých skupín zlúčenín, napríklad benzénu, tiofénu, furánu a dokonca pyridínu, ktoré majú podobné fyzikálne a chemické vlastnosti.

Referencie
----------

1. 1 2 3  ŠRAMEL, Pavel. *Aplikácia bioizostérie pri vývoji liečiv* [online]. slideplayer.gr, [cit. 2022-01-29]. Dostupné online.
2. 1 2  JAHODÁŘ, Luděk. *Rostliny způsobující otravy*. Praha : [s.n.], 2018. (Vydání první.) Dostupné online. ISBN 978-80-246-4190-4. S. 222.
3. ↑  Richard Silverman, *The Organic Chemistry of Drug Design and Drug Action*, *Second Edition*, **2004**
4. ↑  Nathan Brown. *Bioisosteres in Medicinal Chemistry*. Wiley-VCH, **2012**, p. 237. ISBN 978-3-527-33015-7
5. ↑   *Bromouracil – WikiSkripta* [online]. www.wikiskripta.eu, [cit. 2022-01-29]. Dostupné online. (po česky)
6. ↑  LANGMUIR, Irving. ISOMORPHISM, ISOSTERISM AND COVALENCE.. *Journal of the American Chemical Society*, 1919-10, roč. 41, čís. 10, s. 1543–1559. Dostupné online [cit. 2022-01-29]. ISSN 0002-7863. DOI: 10.1021/ja02231a009. (po anglicky)
7. ↑  DOBLE, Mukesh. *Biotransformations and bioprocesses*. New York : Marcel Dekker, 2004. Dostupné online. ISBN 978-0-8247-4775-6. S. 60.
8. ↑  ERLENMEYER, H.; WILLI, Ernst. Zusammenhänge zwischen Konstitution und Wirkung bei Pyrazolonderivaten. *Helvetica Chimica Acta*, 1935, roč. 18, čís. 1, s. 740–743. Dostupné online [cit. 2022-01-29]. ISSN 1522-2675. DOI: 10.1002/hlca.193501801101. (po anglicky)
9. ↑  ERLENMEYER, Hans; LEO, Martin. Über Pseudoatome. *Helvetica Chimica Acta*, 1932, roč. 15, čís. 1, s. 1171–1186. Dostupné online [cit. 2022-01-29]. DOI: 10.1002/hlca.193201501132. (po anglicky)

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Isostere na anglickej Wikipédii.*
***Women*** (doslova *Ženy*) je tretí román amerického spisovateľa Charlesa Bukowského vydaný v roku 1978.

Opis
----

Prostredníctvom svojej literárnej postavy Chinaskiho popisuje v románe túžbu starnúceho spisovateľa po blízkosti a intimite, ktorá mu vždy chýbala. Ako samotár sa skôr riadi svojimi egoistickými potrebami a pudom, pričom to pravé naplnenie mu stále uniká. Nedokáže preniknúť do uvažovania ženy, a tak sa často uchyľuje k svojej maske cynika, ktorá mu pomáha prestáť ťažké situácie.

Dej je veľmi šablónovitý: Objaví sa jedna žena, strávi s Chinaskim určitý čas, zmizne a vzápätí klopú na dvere ďalšie.

Jedna z postáv zmienených v knihe (Lydia Vance) predstavuje Lindu Kingovú, sochárku a príležitostnú poetku. Linda vytvorila Bukowskému bustu, táto scénka sa objavuje nielen v samotnom románe, ale aj v niektorých ďalších poviedkach. Ďalšou postavou, ktorá stojí za zmienku, je Tanya objavujúca sa na konci príbehu. Táto fanúšička napísala neskôr pod pseudonymom Amber O’Neil knihu o stretnutí so svojim idolom s názvom *Blowing My Hero*. Avšak kniha nebola legálna, lebo obsahovala aj korešpondenciu. Práva na všetku písomnú korešpondenciu vlastní Bukowského vydavateľstvo Black Sparrow Press.

Na konci príbehu sa objavuje postava Sary, ide o literárne stvárnenie Lindy Lee Beighleovej, s ktorou sa Charles Bukowski po druhýkrát oženil (jeho prvou manželkou bola Barbara Fryeová z Texasu, vydavateľka časopisu Harlequin).

Autorom kresby tancujúceho dievčaťa na obálke knihy je sám Charles Bukowski.

V češtine knihu vydalo nakladateľstvo Pragma v roku 1995 .

Námet
-----

Starnúci spisovateľ Henry Chinaski po štvorročnom pôste roztáča kolotoč milostných dobrodružstiev a snaží sa dohnať, čo sa dá. Počas svojich avantúr stratí niekoľko žien, ktoré by boli ideálne pre spoločné súžitie, čo si horko uvedomuje rovnako ako fakt, že sa ženie len za ilúziou.

Referencie
----------

1. ↑   *webové stránky o knihe "Blowing My Hero" (anglicky)* [online]. [Cit. 2013-08-11]. Dostupné online. Archivované 2011-12-31 z originálu.
2. ↑  BUKOWSKI, Charles. *Ženy*. Praha : Pragma, 1995. ISBN 80-85213-79-6. Kapitola tiráž, s. 300.

Zdroj
-----

* *Tento článok je čiastočný alebo úplný preklad článku Ženy (kniha) na českej Wikipédii.*

Pozri aj
--------

* Henry Chinaski

Externé odkazy
--------------

* Databáze knih
* CBDB - Česká bibliografická databáze
**Bathory Cross**, alebo aj familiárne *Čachtický krvák* je od roku 2016 horský beh v Malých Karpatoch so štartom a cieľom v Čachticiach.

História
--------

História horského behu za začala písať v novembri roku 2015, kedy sa zišlo 33 bežcov na tzv. Nultom ročníku. Nadšenie z behu prekrásnou prírodou Čachtických Malých Karpát v okolí Čachtického hradu rozhodlo o tom, že presne o rok sa uskutočnil oficiálny prvý ročník. Zakladateľom podujatia je Občianske združenie Čachtické podzemie.

Bathory Cross štartuje najčastejšie poslednú novembrovú nedeľu. V prvých štyroch ročníkoch bol štart a cieľ umiestnený v areáli Základnej školy v Čachticiach, od roku 2020 sa podujatie presunulo do areálu Expozícií Legendaria (budova Poľnohospodárskeho družstva Čachtice) na Malinovského ulici. 

V roku 2022 sa na preteky prihlásilo 497 bežcov.

Trať
----

Trať behu je smerovaná do oblasti Čachtického hradného vrchu a vrchu Veľký Plešivec (484 m.n.m.) V ponuke sú dve dĺžky tratí, 23km s prevýšením +900m a 12km s prevýšením +450m.

Referencie
----------

1. ↑   *Bathory cross 2022* [online]. vysledky.vysledkovyservis.sk, [cit. 2023-10-26]. Dostupné online.
2. ↑   *Facebook* [online]. www.facebook.com, [cit. 2023-10-26]. Dostupné online.
Vlajka štátu New York
**Vlajka štátu New York** bola v súčasnej podobe prijatá v roku 1901.

Opis
----

Detail znaku
Vlajka štátu New York má modrý obdĺžnikový list, v ktorého strednej časti je štátny znak štátu New York zo štátnou pečaťou. Štátny znak má zlato lemovaný štít, ktorý zobrazuje dve lode plávajúce po Hudson River pod pohorím Hudson Highland, nad ktorým vychádza zlaté slnko. Nad štítom je žlto-modrá točenica, z nej vystupuje Zemeguľa ukazujúca Atlantický oceán. Nad Zemeguľou je symbol Spojených štátov – Orliak bielohlavý. Štítonosičmi sú dve ženy, heraldicky vpravo je to **Bohyňa slobody**, držiac kopiju s čiapkou slobody a šľapajúca na vrchol britskej kráľovskej koruny, ktorá symbolizuje slobodu po Americkej vojne za nezávislosť. Druhý štítonos (heraldicky vľavo) je **Bohyňa spravodlivosti**, ktorá má oči previazané šatkou a v ruke drží váhy spravodlivosti. Obe postavy stoja na bielej stuhe s latinským heslom: **EXCELSIOR** 
(slovensky *Stále nahor*), čo je motto štátu New York.

Odkazy
------

### Referencie

1. ↑   *E-Reference desk - New York State Flag* [online]. [Cit. 2010-02-10]. Dostupné online. Archivované 2009-01-23 z originálu.

### Pozri aj

* New York (štát USA)
* Pečať štátu New York
* Vlajka Spojených štátov
* Zoznam vlajok štátov Spojených štátov

### Externé odkazy

* Flags Of The World - New York (U.S.) (po anglicky)
* NETSTATE.com - The New York State Flag (po anglicky)
* CIVIC HERALDRY.com - New York (state), flag (po anglicky)
* State symbols USA - New York State Flag Archivované 2009-03-23 na Wayback Machine (po anglicky)
* 50states.com - New York State Flag (po anglicky)
* E-Reference desk - New York State Flag Archivované 2009-01-23 na Wayback Machine (po anglicky)

Zdroj
-----

* *Tento článok je čiastočný alebo úplný preklad článku Vlajka státu New York na českej Wikipédii (číslo revízie nebolo určené).*
Ing. **Jozef Poštulka** (\* 6. január 1923, Česká Třebová - † 5. marec 2009, Bratislava) bol statik a projektant, ktorý preslávil Česko-Slovensko ako špecialista na oceľové lanové konštrukcie a železobetónové membrány.

Život
-----

V roku 1950 patril k prvým absolventom Stavebnej fakulty na STU v Bratislave. V Bratislave vyprojektoval vyše sto lanových striech, pričom k jeho najznámejším dielam patrí napr. Športová hala na Pasienkoch. Niekoľko stavieb vyprojektoval aj pre exotické krajiny ako Čína, Afganistan či Južná Kórea.

Svoju pečať dal aj olympijskému štadiónu v Mníchove, kde navrhoval nosnú lanovú konštrukciu tréningovej haly. Bol autorom siedmich vynálezov. Keď ho počas normalizácie v roku 1968 udal kolega za nedovolené podnikanie, odsedel si štyri roky vo väzení, no aj tam si vyžiadal rysovacie potreby a v projektovaní pokračoval aj tam. Exaktné výpočty príliš neuznával.

Stavby
------

* Športová hala na Pasienkoch, Bratislava
* Kino Panorex, Nová Dubnica
* Plavecký štadión, České Budějovice
* Olympijský štadión, Mníchov

Referencie
----------

1. ↑   *Hala bez otca* [online]. nazory.pravda.sk, 2009-03-15, [cit. 2014-10-11]. Dostupné online.

Externé odkazy
--------------

* Jozef Poštulka na structurae.net
Schematizovaný rez zemským telesom. Moho diskontinuita vyznačená medzi kôrou a vrchným plášťom.
**Mohorovičićova diskontinuita** (skrátene aj Moho) je rozhranie medzi zemskou kôrou a zemským plášťom.

Je charakteristická náhlou zmenou hustoty z 2,9 na 3,3 kg.dm−3, čím vzniká odrazová plocha pre zemetrasné vlny. Objavil ju v roku 1909 chorvátsky geofyzik Andrija Mohorovičić.

Jej hĺbka je väčšia pod kontinentmi (v Himalájach viac ako 80 km), menšia pod oceánmi (niekedy menej ako 5 km). Najväčšia hrúbka Moho pod európskym kontinentom je v oblasti Pobaltia, kde sa blíži k 70 km. V oblasti Slovenska sa hĺbka Mohorovičičovej diskontinuity mení z menej ako 27,5 km v oblasti Podunajskej panvy po 40 km v oblasti Tatier.

Referencie
----------

1. ↑  Bielik, M. Makarenko, I. Csicsay, K. Legostaeva, O. Starostenko, V. Savchenko, A. Šimonová, B. Dérerová, J. Fojtíková, L. Pašteka, R. Vozár, J. 2018, The refined Moho depth map in the Carpathian-Pannonian region. Contributions to Geophysics and Geodesy, 48, 2, s. 179-190

Pozri aj
--------

* Stavba Zeme
* Gutenbergova diskontinuita


|  |  |
| --- | --- |
| Portal | Portál vied o Zemi |
**Micheláde** (francúzska výslovnosť: [ miʃəlad ]) je názov masakru katolíkov a to vrátane 18 katolíckych kňazov a mníchov ktorých protestantskí predstavitelia prevratu v Nîmes na Michaelmas 29. septembra 1567, po vypuknutí druhej náboženskej vojny vo Francúzku. Po neúspechu tzv. Prekvapenia v Meaux masaker predstavoval jeden z najväčších nevojenských masakrov protestantov počas občianskych vojen. 

V noci 30. septembra skupiny vojakov odobrali niektorých väzňov z ich rôznych zadržiavacích miest v súlade so zoznamami, ktoré zostavilo vedenie výboru. Rôzni väzni boli odvedení na nádvorie biskupského paláca, v ktorom bola studňa a tam boli zabití mečmi, dýkami a pištoľami, pričom časť ich zakrvavených tiel vyhodili do studne. Svedkovia tvrdili, že d'Estenet a L'Hermite boli medzi tými, ktorí vykonávali prácu zabíjania, a že muži z nižšej triedy ako aristokratické súdne vedenie, ktoré vypracovalo príkazy na zabíjanie. Väčšina z 37 známych obetí by boli kňazi pri 18 popravách, pričom len 2 z 8 zatknutých konzulov boli popravení a 1 zo 7 zatknutých sudcov Présidial, keď sa predtým pokúsil utiecť. Popravených by bolo 6 remeselníkov a 6 nižších právnikov. Celkovo sa odhaduje cez 100 obetí masakru v Nimes.

Číslami možno povedať, že k násiliu došlo z veľkej časti medzi elitou, vďaka čomu bolo pravdepodobné, že všetky obete mali mená, ktoré by si svedkovia neskôr vybavili a boli dostatočne pozoruhodné na to, aby im venovali pozornosť. Podľa historika Allana A. Tulchina v samotnom meste Paríž zomrelo pri masakre svätého Bartolomeja 2 000 až 4 000 ľudí s populáciou 250 000 – 300 000 (údaje o masakre pochádzajú z Arlette Jouanna, La France du XVIe siècle [Paríž, 1996], 472; pre obyvateľstvo Paríža porov. tamže, 33, a Filip Benedikt, ed. Cities and Social Change in Early Modern France [Londýn, 1989], 9), kým Nimes malo 10 000 – 12 000 obyvateľov; ak sa použijú stredné body rozsahov, 1,1 % populácie zomrelo v Svätého Bartolomeja v porovnaní s 0,9 % v Michelade.

Referencie
----------

1. ↑  TULCHIN, A. A.. The Michelade in Nimes, 1567. *French Historical Studies*, 2006, roč. 29, čís. 1, s. 1–36. Dostupné online [cit. 2022-09-04]. ISSN 0016-1071.
Mons. Mgr. **Antonín Basler** (\* 16. február 1956, Šumperk) je moravský rímskokatolícky duchovný, pomocný biskup a kancelár olomouckej arcidiecézy.

Život
-----

### Pôvod a rodina

Narodil sa ako štvrté dieťa Antonínu a Anne Baslerovým. Má tri staršie sestry - Máriu, Annu a Jiřinu. Svoje detstvo a mladosť prežil v Olšanoch pri Šumperku. Kňazstvo v jeho rodine mallo dlhoročnú tradíciu. Jeho strýko Henrich Basler (1917 - 1984) bol tiež kňaz a neskôr predstavený malého kapucinského kláštora neďaleko obce Mariánka. Za komunistického režimu bol poslaný na stanici v Rude nad Moravou strúhať klády zaobstaraním, zničil si tu zdravie a následkom toho zomrel.

### Kariéra

Po základnej škole absolvoval v Šumperku Strednú železničnú školu, odbor elektrická trakcia a koľajové vozidlá v železničnej doprave (1971–1975). Pri Česko-slovenských štátnych dráhach pracoval ako technik rok pred dvojročnou základnou vojenskou službou a tiež rok po jej ukončení.

V roku 1979 nastúpil k päťročnému štúdiu na Cyrilometodskej bohosloveckej fakulte v Litoměřiciach. Dňa 30. júna 1984 bol v olomouckej katedrále svätého Václava biskupom Jozefom Jaroslavom Vranom vysvätený za kňaza. Od vysvätenia bol do roku 1990 farským vikárom v Luhačoviciach, od roku 1990 do roku 1999 farárom vo Vizoviciach  a administrátorom v Hornej Lhote, od roku 1993 aj dekanom vizovického dekanátu. V roku 1999 sa stal farárom farnosti sv. Michala v Olomouci a od roku 2003 aj administrátorom farnosti Bystročice. V roku 1999 bol tiež menovaný sídelným kanonikom Metropolitnej kapituly pri sv. Václava v Olomouci a v roku 2000 kancelárom kúrie olomouckej arcidiecézy.

### Biskup

K 1. júlu 2017 bol uvoľnený z funkcie farára a administrátora a bol menovaný za člena liturgickej komisie a za člena subkomisie pre sakrálne umenie Olomouckej arcidiecézy. Dňa 5. júla 2017 ho pápež František menoval titulárnym biskupom diecézy Vaga v dnešnom Tunisku a olomouckým pomocným biskupom. Biskupské svätenie prijal 14. októbra 2017. Dňa 1. októbra 2017 bol menovaný generálnym vikárom olomouckej arcidiecézy. Dňa 3.12. 2017 bol zvolený dekanom Metropolitnej kapituly pri sv. Václava v Olomouci, s účinnosťou od 1.1.2018.

Osobní biskupský znak
---------------------

V modrom štíte medzi striebornými krídlami vztýčený plamenný meč prevýšený hviezdou, oboje zlaté. Štít podložený procesným krížom, nad ním hodnostný zelený klobúk so šiestimi strapcami po stranách. Pod štítom strieborná páska s čiernym heslom SKRZA NEHO, S NÍM A V ŇOM.

Odkazy
------

### Reference

1. ↑  KLIMKOVÁ, Petra. Nádej nám môže dať, že znovu objavíme korene, hovorí nový olomoucký biskup. *iDNES.cz*, 2017-12-24. Dostupné online [cit. 2023-06-28]. (po česky)
2. ↑  VYČÚCHLO, Jaroslav. Pamiatky a príroda Karlovarska.. *www.pamatkyaprirodakarlovarska.cz*. Dostupné online [cit. 2023-06-28].
3. ↑   Olomoucká katedrála zažije v polovici októbra biskupské svätenie.. Dostupné online [cit. 2017-07-12].

### Externí odkazy

* 

* Spolupracuj na Commons **Commons** ponúka multimediálne súbory na tému **Antonín Basler**Commons
* Profil na catholic-hierarchy.org

Autoritné údaje:
Prechod Slovenské Ďarmoty - Balassagyarmat
Obnovený most Kováčovce - Szécsény**Ipeľské mosty** boli mosty postavené ponad rieku Ipeľ a v minulosti ich existovalo niekoľko tuctov. Boli to cestné, železničné a pešie mosty. Veľká časť z nich bola zničená počas 2. svetovej vojny. Cestný most medzi Chľabou a obcou Ipolydamásd zničili ľadové kryhy v roku 2000.

V súčasnosti medzi najznámejšie patria cestné mosty na prechode Šahy - Parassapuszta na medzinárodnom ťahu E77, Slovenské Ďarmoty - Balassagyarmat, kamenný most z obdobia tureckej nadvlády v Poltári alebo železničný most Chľaba - Szob (súčasť paneurópskeho železničného koridoru č. IV). Ponad Ipeľ prechádza aj cesta I/16 pri Pincinej na medzinárodnom ťahu E58 či železničná trať Zvolen - Košice.

O obnove zničených mostov sa začalo uvažovať po roku 1989, ale prvé konkrétne kroky vypracovania projektov a získania povolení sa realizovali až po roku 2000. Obnova Ipeľských mostov prispeje k zlepšeniu ekonomickej situácie tohto regiónu a odstráni často až 20 – 40 km obchádzky na slovensko - maďarskej hranici. Súčasne sa plánuje oprava cesty medzi obcami Vyškovce nad Ipľom a Tésa. V roku 2005 podpísali ministri dopravy oboch krajín memorandum a v novembri 2007 bola podpísaná medzištátna dohoda o obnove mostov medzi obcou Kováčovce (časť Peťov) a Szécsény, resp. medzi obcami Trenč (časť Rároš) a Nógrádszakál (časť Ráróspuszta). Tieto projekty získali na jar v roku 2009 grant z fondov EÚ. V marci 2010 boli vyhodnotené verejné súťaže. Most pri Rároši bol otvorený  12.12.2011, a most pri Peťove odvozdali Archivované 2015-01-09 na Wayback Machine 24.2.2012. Vláda SR dňa 22.02.2012 schválila výstavbu mostov medzi obcami Pastovce a Vámosmikola, resp. Chľaba a Ipolydamásd, ktorý bol odovzdaný do užívania v júly 2023. Vypracované sú aj projekty pre spojenia :

* Bušince – Nógrádszakál
* Kováčovce – Hugyag
* Vrbovka – Őrhalom (odovzdaný 1.12.2023)
* Koláre – Újkóvár
* Ipeľské Predmostie - Drégelypalánk (odovzdaný 12.1.2024)

Po vstupe do Európskej únie a Schengenského priestoru bolo postavených niekoľko peších lávok prevažne na miestach plánovaných mostov.

Externé odkazy
--------------

* História dnešných a bývalých ipeľských mostov Archivované 2009-02-06 na Wayback Machine (po slovensky) (po maďarsky) (po anglicky)
* Článok o podpise medzištátnej dohody
* Zoznam víťazných projektov v rámci cezhraničnej spolupráce
* Lokalizácia prepojení cez Ipeľ[nefunkčný odkaz]
* Paneurópsky koridor č. IV.
* Návrh na uzavretie Dohody o výstavbe mosta medzi obcami Chľaba a Ipolydamásd
* Návrh na uzavretie Dohody o výstavbe mosta medzi obcami Pastovce a Vámosmikola

Súradnice: 48°04′05″S 18°57′00″V﻿ / ﻿48,06802°S 18,949871°V﻿ / 48.06802; 18.949871
Stráže pod Tatrami
**Stráže pod Tatrami** (nem. *Michelsdorf 卐*) sú časť mesta Poprad. Žije tu 593 obyvateľov (2015).

Stráže sú situované na návrší na juhovýchode Popradu. Najmenšie z bývalých hornospišských miest, ktoré sa rozvíjalo v tieni blízkej Spišskej Soboty a Matejoviec. Prvá písomná zmienka je z roku 1276. Hlavným zamestnaním a zdrojom obživy bolo pre obyvateľov poľnohospodárstvo. Od roku 1412 až do roku 1772 v poľskom zálohu. Stráže vďačia za svoj názov postaveniu, ktoré mali v raných rokoch Uhorska – boli slovenskou strážnou hraničnou osadou na hraniciach Uhorska a Poľska. Hranica s Poľskom sa ustálila do súčasného stavu až koncom 11. storočia.

Počet obyvateľov sa v Strážach pod Tatrami od roku 1770 do roku 1921 menil takto: 1770 – 505 obyvateľov, 1828 – 650 obyvateľov, 1869 – 597, 1880 – 601, 1890 – 496, 1900 – 580, 1910 – 599 obyvateľov. V roku 1921 tu žilo 632 obyvateľov, z toho 348 slovenskej národnosti, 265 nemeckej, 1 maďarskej, 1 židovskej a 1 inej národnosti. Po 1. svetovej vojne boli Stráže zmiešanou slovensko-nemeckou obcou, kde sa rovnocenne uplatňovali oba národy. V rokoch 1944 a 1945 sa odsťahovalo z obce asi 300 nemeckých obyvateľov. Ich obydlia osídlili v prvom rade bíreši a noví osadníci zo Spiša, Gemera a Šariša. V roku 1946 sa k inej ako slovenskej národnosti hlásilo iba 12 osôb.

Aj v Strážach získali časom prevahu Nemci, no neskôr asi 300 Nemcov mesto opustilo a prevahu získali Slováci. Mestečko bolo pripojené k Popradu v roku 1960. Dominantami sú renovovaná budova radnice a gotický kostol sv. Jána Krstiteľa na Strážskom námestí zo 14. storočia s barokovou úpravou z roku 1771. V Strážach sa nachádza aj evanjelický kostol.

Referencie
----------

1. ↑   *Demografia* [online]. www.poprad.sk, 31. 3. 2015, [cit. 2015-06-19]. Dostupné online.

Súradnice: 49°03′27″S 20°19′30″V﻿ / ﻿49,057582°S 20,324965°V﻿ / 49.057582; 20.324965

| * z
* d
* u
Mestské časti Popradu (6) |
| --- |
| 
* Kvetnica
* Matejovce
* Spišská Sobota
* Poprad
* Stráže pod Tatrami
* Veľká

 |  |
Ing. **Jaroslav Vojtechovský,** PhD. (\*27.4.1979, Námestovo) je vysokoškolský učiteľ na Fakulte Manažmentu Univerzity Komenského v Bratislave, certifikovaný life coach, zakladateľ Digital Marketing Clubu a Digitálnej Univerzity.

Životopis
---------

Jaroslav študoval hospodársku informatiku na Ekonomickej univerzite v Bratislave. Po ukončení štúdia pracoval v IT oblasti a neskôr na projektovo manažérskych pozíciách v herných spoločnostiach na Slovensku a v Česku. 

Od roku 2008 prednáša na Fakulte Managementu Univerzity Komenského v Bratislave. Učí predmety zamerané na online hry a online marketing. Ich lepšie prepojenie s reálnou praxou a bohaté skúsenosti z praxe ho motivovali k založeniu Digital Marketing Clubu a Digitálnej Univerzity.

Súčasnosť
---------

V súčasnosti sa Jaroslav venuje vzdelávaniu a príprave marketérov pre trh práce. V Digital Marketing Clube združuje študentov a nadšencov online marketingu, ktorým zabezpečuje aktívny a praktický systém odborného vzdelávania. Na ich konte je množstvo zorganizovaných konferencií, prednášok, či najväčších networkingových akcií pre marketérov. Jedným z úspešných projektov sú aj Digitálni anjeli, ktorí prepájajú dobrovoľníkov s neziskovými organizáciami, a tak im pomáhajú rásť vo svete online marketingu. Jaroslav však nezostal len pri vzdelávaní žiakov a s cieľom komplexného vzdelávania ľudí v oblasti digitálneho marketingu založil Digitálnu Univerzitu Naplnil už niekoľko ročníkov a neustále pokračuje v napredovaní a vylepšovaní štúdia. 

Okrem oblasti online marketingu sa Jaroslav venuje štúdiu alternatívnej medicíny, terapeutickým smerom, spiritualite a meditáciam. Je tvorcom myšlienky TAO Academy, vyštudoval v Prahe Univerzitu novej doby pod vedením Milana Calábka v oblasti zdravého životného štýlu a osobnostného rozvoja a je certifikovaný Chi Kung inštruktor školy Universal Healing Tao, pod vedením majstra Mantak Chia. Taktiež je certifikovaný kouč a Google Certified Trainer pre oblasť osobného rozvoja. 

Pre študentov vysokých škôl založil tiež Positive Leadership Academy - ročný bezplatný vzdelávací projekt, zameraný na rozvoj zručností, ktoré by žiadnemu dobrému lídrovi nemali chýbať .

Bibliografia
------------

2016 - Meditačné techniky (audiokniha)

1. 1 2   *Katedra informačných systémov* [online]. www.fm.uniba.sk, [cit. 2021-04-13]. Dostupné online. Archivované 2021-04-13 z originálu.
2. 1 2   *DMC* [online]. www.fm.uniba.sk, [cit. 2021-04-13]. Dostupné online.
3. 1 2 3   *Digitálna Univerzita - Polročné komplexné štúdium* [online]. Digitálna Univerzita, [cit. 2021-04-13]. Dostupné online.
4. ↑   *ADMA* [online]. 2019-03-09, [cit. 2021-04-13]. Dostupné online.
5. ↑   *Vzdelávaj slovenský trh spolu s Googlom! - Google Certified Trainers 2021* [online]. events.withgoogle.com, [cit. 2021-04-13]. Dostupné online. Archivované 2021-04-13 z originálu.
6. ↑   *Positive Leadership Academy* [online]. positiveleadership.sk, [cit. 2021-04-13]. Dostupné online. (po anglicky)
|  |  |
| --- | --- |
| Portal | Filmový portál |

Tento index bol automaticky vygenerovaný podľa tejto kategorizácie. Obsahuje **133** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

c.
--

C. S. Leigh · C.S.I.: Kriminálka Cyber · C.S.I.: Kriminálka Las Vegas · C.S.I.: Kriminálka Miami · C.S.I.: Kriminálka New York

ca
--

Californication – Orgie v Kalifornii · Calista Flockhartová · Cam · Cameron Crowe · Cameron Diazová · Candice Kingová · Caprica · Captain America: Nový svet · Captain America: Občianska vojna · Captain America: Prvý Avenger · Captain America: Zimný vojak · Captain Marvel (film) · Cara Delevingnová · Carey Mulliganová · Carina Wieseová · Carl Carlson · Carl Reiner · Carla Guginová · Carlo Ponti · Carlos Mencia · Carmen Electra · Carmen Geissová · Carol Burnettová · Carol Kane · Carole Landis · Carole Lombard · Caroline Rheaová · Carolyn Jonesová · Carrie (film) · Carrie Fisherová · Carrie-Anne Mossová · Cars Toons · Cary Grant · Casablanca (televízna relácia) · Casey Ryback · Cate Blanchettová · Catherine Deneuve · Catherine Keenerová · Catherine O’Harová · Catherine Zeta-Jonesová

ce
--

CeCe Peniston · Cecelia Ahern: Medzi nebom a zemou · Cecil B. DeMille · Cena Meeting Point Europe · Cena odvahy · Cengá do triedy · Cennet · Ceruzkine príhody · Cesta do fantázie · Cesta do hlubin študákovy duše · Cesta Magdalény Robinsonovej · Cesta večných spomienok · Cesta ženy · Cestovatelia v čase · Cesty lásky

cé
--

César · César Évora · Cézar a detektívi

ci
--

Cigán (film) · Cigáni idú do neba · Cillian Murphy · Cindy Crawfordová · Cinematik · Cinka Panna (film) · Cité du Cinéma · Citizenfour · Citová výchova jednej Dáše · Citronáda (televízna relácia)

cl
--

Claire Danesová · Claire Foyová · Claire Holtová · Clancy Wiggum · Clarence (americký seriál) · Clarence Gilyard · Clark Gable · Clark Gregg · Classic Albums: Pink Floyd – The Making of The Dark Side of the Moon · Claude Carliez · Claude Jade · Claude Lelouch · Claude Pinoteau · Claude Zidi · Claudette Colbert · Claudia Cardinaleová · Clea DuVallová · Cliff Robertson · Cliffhanger · Clint Eastwood · Clive Owen · Cloris Leachmanová

cn
--

Cnostný Metod

co
--

Cobie Smuldersová · Cocaine Cowboys · Cole Turner · Colin Farrell · Colin Firth · Colin Petersen · Colleen Dewhurstová · Coluche · Columbia Pictures · Columbo · Community · Computer-generated imagery · Conchata Ferrellová · Connie Brittonová · Connie Nielsenová · Conrad Bain · Coolio · Coop (Čarodejnice) · Corbin Bleu · Coronavirus, Explained · Cory Monteith · Courteney Coxová · Courtney Love · Courtney Thorne-Smithová

cr
--

Crime Investigation Australia · Crystal Bernardová

cs
--

Csaba Török (zvukový technik) · Csongor Kassai

ct
--

Ctibor Filčík · Ctibor Kovač

cu
--

Cuba Gooding, Jr. · Cudzinka (seriál) · Cult Movies

cy
--

Cybill Shepherdová · Cyndi Lauperová · Cynthia Nixonová · Cyril Collard
|  |  |
| --- | --- |
| Portal | Filmový portál |

Tento index bol automaticky vygenerovaný podľa tejto kategorizácie. Obsahuje **138** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

na
--

Na dotyk · Na hrane (televízna relácia) · Na hrane zajtrajška · Na krásnom modrom Dunaji · Na krok od neba · Na pokraji slávy · Na potulkách s dinosaurami · Na pytlácké stezce · Na samotě u lesa · Na vlnách Jadranu · Na zdravie (seriál) · Na život a na smrť · Nabuchodonozor (Matrix) · Nadežda Kotršová · Nadja Tillerová · Naďa Hejná · Naďa Urbánková · Nahý obed (film) · Najhľadanejší · Najhorší týždeň môjho života · Najmenší hrdinovia · Najväčšie kriminálne prípady Slovenska · Nancy Meyersová · Nancy Reaganová · Naomi Wattsová · Naomie Harrisová · Naqoyqatsi · Narcos · Narodený 4. júla · Narušenie (film) · Naši (seriál) · Natalia Germani · Natalia Oreirová · Natalia Streignardová · Natalie Dormerová · Natalie Portman · Natalya Rudakovová · Natasha Klauss · Natasha Lyonne · Natasha Richardsonová · Natascha McElhone · Nataša Tanská · Natália Puklušová · Nate Dogg · Nathaniel Buzolic · Nauč ma milovať · Naučím ťa milovať

ná
--

Nádejná mladá žena · Náhodný turista · Nástup (filmový týždenník) · Náš les · Návrat (film) · Návrat do budúcnosti · Návrat Jána Petru · Návrat Temného rytiera · Návštěvníci

nc
--

NCIS: Hawaiʻi · NCIS: Los Angeles · NCIS: Námorný vyšetrovací úrad · NCIS: New Orleans

ne
--

Nebe a dudy · Neberte nám princeznú · Ned Flanders · Nedotknutá manželka · Nedotknuteľní (film) · Neha (film) · Nehanební bastardi · Neil Patrick Harris · Nejasná správa o konci sveta · Nekonečná láska · Nela Pocisková · Nelly · Nelly Řehořová · Nemecký filmový expresionizmus · Nemilosrdná spravodlivosť · Nemoc tretej moci · Nemocnica (seriál) · Nemocnice na kraji města · Nemocnice na kraji města – nové osudy · Nemocnice na kraji města po dvaceti letech · Nemožná · Nemý film · Neo (Matrix) · Neresuscitovať (House) · Nespútaný anjel · Neuveriteľný Hulk · Neve Campbellová · Nevera po slovensky · Nevesta na úteku · Nevinní (seriál) · New Girl · New York, New York · Nezabudnuteľná cesta · Nezávislý film · Nezlomná Valentína · Nezmieriteľní · Nezvestní · Nezvratný osud (séria) · Neželaná nevesta

ni
--

Nick Cave · Nick Jonas · Nick Nolte · Nico Parkerová · Nicolas Cage · Nicole Kidmanová · Ničitelia mýtov · Nie je čas zomrieť · Niekto to rád horúce · Niels Kurvin · Niet úniku (film) · Nigel Marven · Nichelle Nicholsová · Nicholas Meyer · Nikdy nehovor nikdy (film) · Nikdy ťa neopustím · Nikita Sergejevič Michalkov · Nikki Reedová · Nikola Benedikovičová · Nina Dobrevová · Nine (film) · Nino Manfredi

no
--

Noël Czuczor · No počkaj! · Noah Hawley · Noah Wyle · Noci šeliem · Nonalógia · Noomi Rapace · Nora Ephronová · Norah Jonesová · Norkys Batista · Norma Shearerová · Norman Reedus · North Shore (seriál) · Nosferatu, Eine Symphonie des Grauens · Nový život (seriál)

nu
--

Nukdäsonjon

ny
--

Nye scener fra Amerika
|  |  |
| --- | --- |
| Portal | Fyzikálny portál |

Tento index bol automaticky vygenerovaný podľa tejto kategorizácie. Obsahuje **44** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

id
--

Ideálna kvapalina · Ideálny plyn

ig
--

Igor Jevgenievič Tamm · Igor Vasilievič Kurčatov

il
--

Ilia Michajlovič Frank · Ilya Prigogine

im
--

Impedancia

in
--

Index lomu · Index toku · Inerciálna sústava súradníc · Inerciálna vzťažná sústava · Inertný plyn · Inflačný vesmír · Infračervené žiarenie · Intenzita elektrického poľa · Intenzita gravitačného poľa · Intenzita magnetického poľa · Intenzita osvetlenia · Interakcia hmotných objektov · Interferencia (vlny) · Intermediálna častica

io
--

Ionizačná energia · Ionizačná komora · Ionizujúce žiarenie

ió
--

Iónová sila

ir
--

Irène Joliotová-Curieová · Ira Sprague Bowen · Irving Langmuir

is
--

Isaac Newton · Isamu Akasaki · Isidor Isaac Rabi

iv
--

Ivan Alexander Getting · Ivan Baník · Ivan Branislav Zoch · Ivan Náter · Ivar Giaever

iz
--

Izbová teplota · Izobara (termodynamika) · Izoelektrická fokusácia · Izochora · Izolant · Izolovaná sústava · Izoterma (termodynamika) · Izotropia
**Boleslav I. Chrabrý** (poľ. Bolesław I Chrobry; \* asi 967 – † 17. júna 1025) bol od roku 992 poľské knieža a v roku 1025 poľský kráľ.

Patril k dynastii Piastovcov. Bol synom prvého historického vládcu Poľska – Meška I. a českej kňažnej Dobravky. Po smrti otca v roku 992 vyhnal jeho druhú ženu Odu a jej synov a spojil poľský štát pod svojou vládou. V roku 999 s povolením pápeža utvoril v Hnezdne biskupstvo. V roku 1000 prijal návštevu nemeckého cisára Otta III. a získal od neho potvrdenie nezávislosti Poľska. 

Po smrti Otta III. v roku 1002 bojoval proti Rímskonemeckej ríši. Vojny sa ukončili až v roku 1018 podpísaním mieru v Budyšíne a pripojením Lužice k Poľsku. Začiatkom 11. storočia Boleslav Chrabrý získal aj Moravu, Slovensko (až po Dunaj) a prechodne aj Česko, v roku 1007 stratil ale Západné Pomoransko. V rokoch 1013-1018 bojoval na Rusi. V roku 1025 sa korunoval za historicky prvého kráľa Poľska.

Bibliografia
------------

* *Nowa Encyklopedia Powszechna PWN*, Wydawnictwo Naukowe PWN, Varšava 1997, t. I, str. 510

  


|  |
| --- |
| Boleslav I.**Piastovci** |
| Vladárske tituly |
|
| Predchodca**Mešek I.** | **knieža / kráľ**992 – 1025 | Nástupca**Mešek II. Lambert** |

Autoritné údaje: * BnF: 12168101d
* GND: 118661183
* ISNI: 0000000401807789
* LCCN: n85300858
* NK ČR: jo2003168028
* VIAF: 296501157
* WorldCat: lccn-n85300858
**Ida Rapaičová** (\* 22. august 1943, Bratislava, Slovensko) je slovenská herečka, dablérka, vysokoškolská pedagogička a recitátorka.

Životopis
---------

Rapaičová v roku 1963 študovala klavírnu hru na konzervatóriu v Bratislave a v roku 1967 absolvovala štúdium herectva na Vysokej škole múzických umení v Bratislave. Po ukončení štúdia Rapaičová začala pôsobiť ako členka činohry Novej scény v Bratislave. 

Účinkovala vo viacerých známych filmových a televíznych seriáloch, vrátane *Neprebudený*(1965), *Pacho, hybský zbojník* (1975), *Ťapákovci* (1977), *Chrobák v hlave* (1983), *Smrť s fotografiou* a v televíznych seriáloch ako napríklad *Leto s Katkou* (1975) či *Odsúdené* (2009). 

Je známa aj vďaka nedeľným televíznym päťminútovkám *Chvíľka poézie*, kde recitovala poéziu. 

V rokoch 1994 až 1998 Rapaičová pôsobila ako poslankyňa Národnej rady Slovenskej republiky za stranu s názvom Hnutie za demokratické Slovensko (HZDS). Po odchode z politiky sa vrátila k herectvu 

Rapaičová získala v roku 2013 od prezidenta SR, Ivana Gašparoviča, ocenenie Pribinov kríž II. triedy, za mimoriadny prínos v oblasti kultúry.

Referencie
----------

1. ↑   *Rapaičová, Ida* [online]. LECA FILM production, s.r.o.. Dostupné online.
2. ↑   *Rapaičová, Ida* [online]. Osobnosti.cz (Praha: Tiscali Media).. Dostupné online.
3. ↑   *Rapaičová, Ida* [online]. Nová scéna, 2019. Dostupné online.
4. ↑   *Rapaičová, Ida* [online]. Teraz.sk. Dostupné online.
5. ↑   *Rapaičová, Ida* [online]. Aktuality.sk. Dostupné online.
6. ↑   *Rapaičová, Ida* [online].. Osobnosti.cz (Praha: Tiscali Media).. Dostupné online.

Externé odkazy
--------------

* Ida Rapaičová v Česko-Slovenskej filmovej databáze
* Ida Rapaičová v Internet Movie Database (po anglicky)

Autoritné údaje: